''The New Daily Mail'': ΑΥΡΙΟ ΔΕΥΤΕΡΑ Η ΔΙΚΗ ΤΩΝ ΣΥΛΛΗΦΘΕΝΤΩΝ ΓΙΑ ΤΑ ΕΠΕΙΣΟΔΙΑ ΣΤΗ ΜΥΤΙΛΗΝΗ
ΑΥΡΙΟ ΔΕΥΤΕΡΑ Η ΔΙΚΗ ΤΩΝ ΣΥΛΛΗΦΘΕΝΤΩΝ ΓΙΑ ΤΑ ΕΠΕΙΣΟΔΙΑ ΣΤΗ ΜΥΤΙΛΗΝΗ
Για αύριο Δευτέρα 7 Μαΐου το μεσημέρι, παραπέμπονται να δικαστούν οι έξι από τους εννέα συλληφθέντες στα πλαίσια του αυτοφώρου, για τα επεισόδια στη Μυτιλήνη, μετά την πορεία διαμαρτυρίας πολιτών το βράδυ της περασμένης Πέμπτης κατά τη διάρκεια της επίσκεψης του πρωθυπουργού.
Οι έξι, την Παρασκευή το βράδυ οδηγήθηκαν στον εισαγγελέα από τον οποίο ζήτησαν προθεσμία για να απολογηθούν χθες. Μετά την απολογία, τους έγινε γνωστό ότι θα δικαστούν τη Δευτέρα το μεσημέρι. Έως τότε θα κρατούνται. Οι υπόλοιποι τρεις από τους κατηγορουμένους αφέθηκαν ελεύθεροι αφού είναι ανήλικοι και η υπόθεση τους διαχωρίστηκε.
Στο μεταξύ η Αστυνομία συνεχίζει το έργο της ταυτοποίησης και άλλων από τους συμμετέχοντες στα επεισόδια της Πέμπτης όπως και σε αυτά της Κυριακής 22 Απριλίου στην πλατεία Σαπφούς. Τις αμέσως επόμενες μέρες οι σχετικές δικογραφίες θα παραπεμφθούν στην Εισαγγελία Πλημμελειοδικών Μυτιλήνης.